
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

ОТ СТАНИМИР АПОСТОЛОВ
Зам.-кмет „Финанси, бюджет, икономика и морско дело”

Относно: Даване на съгласие за сключване на договор за наем между „Бургасбус“ ЕООД  и Община Бургас чрез ОП“Транспорт“ 


УВАЖАЕМИ ОБЩИНСКИ СЪВЕТНИЦИ,

„Бургасбус“ ЕООД е собственик на помещения на партерен етаж, част от шестетажна сграда, в имот № 787, парцел VI в кл.159 в ЦГЧ на   гр. Бургас с обща площ от 250 кв. м., находящ се в гр. Бургас, ул. “Александровска“ №106, при граници на имота: север- четириетажна масивна сграда - калкан, изток- ул. “Александровска“, юг-помещения на Транспортна къща, запад парцели №№ VII-782 и VI- 786.
 Цитираните помещения са отдадени под наем на ОП “Транспорт“, след решение на Общински съвет-Бургас, за срок от 3 години, а договорът изтича на 01.02.2025г. 
В момента там се помещава администрацията на общинското предприятие и са обособени гишета за работа с граждани, за издаване на карти, стикери и талони за паркиране. Обслужват се хора с увреждания.
За да не прекъсва услугата, която предприятието предоставя е необходимо договорът да бъде подписан за нов 3 годишен срок. Към момента размерът на базисните наемни цени, съгласно Приложение 7 от Наредба за определянето и администрирането на местните такси и цени на услуги на територията на Община Бургас е завишен с един лев на кв.м,  което е съобразено при определяне предложението за стойността на месечния наем. Определената месечна цена е 11 лева на квадратен метър без ДДС.
 Съгласно чл. 18 ал. 4 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, търговски дружества с над 50 на сто общинско участие в капитала могат да влизат в наемни правоотношения с Община Бургас или помежду си без търг или конкурс, след решение на общинския съвет. 
Ето защо, предлагам на Общински съвет Бургас, в качеството му, както на орган на местното самоуправление по отношение на Община Бургас чрез Общинско предприятие „Транспорт“, така и на упражняващ правата на общината, като едноличен собственик на капитала на „Бургасбус“ ЕООД, на основание чл.21, ал.1, т.8 от Закона за местното управление и местната администрация, чл.18, ал.4 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас да вземе следните

РЕШЕНИЯ:

1. Дава съгласие да бъде сключен договор за наем между „Бургасбус“ ЕООД ЕИК 812114464, като наемодател и Община Бургас, чрез ОП “Транспорт“ ЕИК 0000568141634, като наемател, за отдаване под наем на 250 кв. метра - част от партерен етаж, представляващ самостоятелен обект, с идентификатор 07079.612.31.1.31 по КККР на гр. Бургас, находящ се в сграда (Транспортна къща), с идентификатор 07079.612.31.1, по КККР, с адрес: гр. Бургас, ул. “Александровска“ №106. 
2. Определя месечна наемна цена от 11 лева без ДДС на кв. м.
3. Определя срок на договора за наем- 3 години. 
 



С уважение,

СТАНИМИР АПОСТОЛОВ
Зам.-кмет „Финанси, бюджет, икономика и морско дело” 

Съгласували: 





















Съгласували:
Златина Георгиева
Директор на дирекция ПНО

Ивелина Стратева
Директор на дирекция ИСД

Пламен Димитров
Директор на ОП Транспорт

Изготвил:
Станимир Димитров юрк. Дирекция ПНО
 

Златина Георгиева, Директор на дирекция ПНО

Живко Димитров, Директор на дирекция УОС


Изготвил: Ивелина Стратева, Директор на дирекция ИСД

